cyanic-selkie/wikianc huggingface dataset:
ஈடன் பூங்கா
ஈடன் பூங்கா (Eden Park), நியுசிலாந்தின் பெரிய நகரமான ஆக்லன்ட் நகரின் மத்தியில் அமைந்துள்ள நாட்டின் மிகப்பெரும் விளையாட்டரங்கமாகும். ஆக்லன்டின் மத்திய வணிக மாவட்டத்திலிருந்து தென்மேற்கே மூன்று கிமீ தொலைவில் ஈடன் குன்று, கிங்சுலாந்து புறநகர்ப்பகுதிகளின் எல்லைகளுக்கிடையே அமைந்துள்ளது. குளிர்காலத்தில் இரக்பி ஆட்டங்களுக்கும், கோடைக்காலத்தில் துடுப்பாட்டங்களுக்கும் முதன்மையாக பயன்படுத்தப்பட்டாலும், இங்கு சங்கக் கால்பந்து ஆட்டங்களும் நடத்தப்பட்டுள்ளது. 2011 ஆம் ஆண்டில் நடந்த இரக்பி உலகக் கோப்பை போட்டிகளின் போது குழு நிலை ஆட்டங்களும், இரண்டு காலிறுதிகளும், இரு அரையிறுதிகளும், இறுதி ஆட்டமும் இங்கே நடத்தப்பட்டது. முன்னதாக 1987ஆம் ஆண்டு இரக்பி உலகக்கோப்பையிலும் இறுதி ஆட்டம் இங்கு நடந்துள்ளது; இதனால் உலகில் இரு இரக்பி உலகக்கோப்பை இறுதியாட்டங்ள் நடைபெற்ற ஒரே விளையாட்டரங்கம் என்ற பெருமை பெற்றது. ஆத்திரேலியாவும் நியூசிலாந்தும் இணைந்து நடத்தும் 2015 துடுப்பாட்ட உலகக்கிண்ணப் போட்டியின் நிகழிடங்களில் ஒன்றாக விளங்குகின்றது.
வெளியிணைப்புக்கள்
பகுப்பு:நியூசிலாந்தின் விளையாட்டரங்குகள்
துங்கர்பூர் மாவட்டம்
துங்கர்பூர் மாவட்டம் (Dungarpur District) மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் துங்கர்பூர் ஆகும். இராஜஸ்தான் மாநிலத்தின் பகுதியில் அமைந்த இம்மாவட்டம் உதய்பூர் கோட்டத்தில் உள்ளது. பிரித்தானிய இந்தியாவின் ஆட்சியில் இம்மாவட்டத்தின் பகுதிகளை துங்கர்பூர் சமஸ்தானம் ஆட்சி செய்தது.
வரலாறு
துங்கர்பூர் பகுதியை கி பி 12-ஆம் நூற்றாண்டில் இராஜபுத்திரர்களால் வெல்லப்படும் வரை, கி மு 4000 ஆண்டிற்கு முன்னர் துங்கர்பூர் பகுதியில் பில் பழங்குடி மக்களால் நிறைந்திருக்கப் பெற்றிருந்தது. மேவார் இராஜபுத்திர மன்னர் சமந்து சிங் என்பவர் டுங்கர்பூர் அரசை 1197-இல் நிறுவினார். பில் மக்கள் இப்பகுதியில் பெரும்பாண்மை மக்களாகவே உள்ளனர்.
அமைவிடம்
இராஜஸ்தான் மாநிலத்தின் தென் பகுதியில், குஜராத் மாநில எல்லையை ஒட்டி அமைந்த டுங்கர்பூர் மாவட்டத்தின் வடக்கிலும், வடகிழக்கிலும் உதய்பூர் மாவட்டம், தென்கிழக்கில் பான்ஸ்வாரா மாவட்டம், தெற்கில் குஜராத் மாநிலத்தின் தகோத் மாவட்டம், தென்மேற்கில் பஞ்சமகால் மாவட்டம், மேற்கில் சபர்கந்தா மாவட்டம் எல்லைகளாக அமைந்துள்ளது.
மாவட்ட நிர்வாகம்
டுங்கர்பூர் மாவட்டம் அஸ்பூர், டுங்கர்பூர், சக்வாரா, சிமல்வாரா, பிச்சிவாரா என ஐந்து வருவாய் வட்டங்களையும்; டுங்கர்பூர் மற்றும் சக்வாரா என இரண்டு நகராட்சி மன்றங்களையும்; 976 கிராமங்களையும் கொண்டுள்ளது.
பொருளாதாரம்
இந்தியாவில் பொருளாதாரத்தில் மிகவும் பின் தங்கிய 250 மாவட்டங்களில் ஒன்றாக இம்மாவட்டத்தையும் 2006-ஆம் ஆண்டில் இந்திய அரசு அறிவித்துள்ளது. எனவே இம்மாவட்டத்தின் ஊராக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டு தோறும் நிதியுதவி வழங்குகிறது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,388,552 ஆக உள்ளது. கிராமப்புறங்களில் 93.61% மக்களும்; நகரப்புறங்களில் 6.39% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 25.36%  ஆக உயர்ந்துள்ளது. மக்கள் தொகையில் 696,532 ஆண்களும்; 692,020 பெண்களும் உள்ளனர். ஆயிரம் ஆண்களுக்கு 994 பெண்கள் என்ற விகிதத்தில் பாலின விகிதம் உள்ளது. 3,770 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 368  மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு  59.46 % ஆகவும், ஆண்களின் படிப்பறிவு 72.88 % ஆகவும், பெண்களின் படிப்பறிவு 46.16 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 242,239 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 1,340,065 (96.51 %) ஆகவும்;      இசுலாமிய சமய  மக்கள் தொகை 28,662  (2.06 %)  ஆகவும்;   சமண சமய ;  கிறித்தவ,  பௌத்த சமய மக்கள் தொகை மிகக் குறைவாகவும் உள்ளது.
மொழிகள்
இராஜஸ்தான் மாநிலத்தின் ஆட்சி மொழியான இந்தி மொழியுடன், பஞ்சாபி, உருது  மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.
வெளி இணைப்புகள்
பகுப்பு:இராஜஸ்தான் மாவட்டங்கள்
அயல் திசுக்கட்டி
அயல் திசுக்கட்டி ( teratoma) என்பது ஒரு வகையான கட்டி ஆகும். இது பல இழையங்களில் உருவாகும் தன்மை கொண்டவை. குறிப்பாக முடி, தசை மற்றும் எலும்பு போன்ற பல்வேறு வகைப்பட்ட திசுக்களால்உருவாகும் கட்டிகளாகும். இவை சூலகம், விந்தகம் போன்ற பகுதிகளில் பெரும்பான்மையாகவும் மற்ற பகுதிகளில் குறைவாகவும் உருவாகின்றன. கட்டியானது சிறிய அளவில் இருந்தால் அதன் அறிகுறியும் சிறிய அளவில் இருக்கும். விந்தகத்தில் அயல் திசுக் கட்டிகள் உருவானால் அங்கு வலியற்ற வீக்கம் ஏற்படலாம். அயல்திசுக் கட்டிகளினால் சூலக முறுக்கு மற்றும் விந்தக முறுக்கு அல்லது பிண்ட நீர்க்கோவை போன்ற சிக்கல்கள் ஏற்பட வாய்ப்புள்ளது.
அயல் திசுக்கட்டி இருவகைப்படும். அவையாவன முதிர்ந்த அயல் திசுக்கட்டி மற்றும் முதிர்ச்சியற்ற அயல் திசுக்கட்டி ஆகியன ஆகும். முதிர்ந்த அயல்திசுக்கட்டியானது தோல்கட்டி மற்றும் ஆறும்கட்டி போன்றவற்றை உள்ளடக்கியுள்ளது. முதிர்ச்சியற்ற அயல் திசுக்கட்டியானது புற்றுநோய் போன்றவற்றை உள்ளடக்கியுள்ளது. சூலகத்தில் தோன்றக்கூடிய பெரும்பானமையான அயல் திசுக்கட்டிகள் முதிர்ந்த கட்டிகளாகவே காணப்படுகின்றன. விடலைப் பருவத்தினருக்கு விரைச்சிரையில் தோன்றக்கூடிய அயல் திசுக்கட்டிகளால் புற்று நோய் ஏற்பட வாய்ப்புள்ளது. உடல்திசு ஆய்வின் மூலம் இதனைத் துல்லியமாகக் கண்டறியலாம்.
சூலக அயல் திசுக்கட்டி மற்றும் விரைச்சிரையில் தோன்றக்கூடிய அயல் திசுக்கட்டி போன்றவற்றினை குணப்படுத்த அறுவைச் சிகிச்சை மேற்கொள்ளப்படுகிறது. அயல் திசுக்கட்டிகளுக்கு பொதுவாக வேதிச் சிகிச்சைகள்மேற்கொள்ளபடுகிறது.
ஆண்களை விட அதிக அளவில் பெண்களே இத்னால் பாதிக்கப்படுகின்றனர். நடுத்தர வயதிலேயே சூலக அயல் திசுக்கட்டிகளால் பாதிக்கப்படுவதைக் கண்டறியப்படுகிறது. விரைச் சிரை அயல்திசுக் கட்டிகளானது குழந்தைகள் மற்றும் விடலைப் பருவம் போன்றவர்களைப் பாதிக்கின்றது. இந்த சொல்லானது கிரேக்க வார்த்தையான அரக்கர் (மான்ஸ்டர்) மற்றும் கட்டி  போன்ற வார்த்தைகளிருந்து வந்தது.
சான்றுகள்
பகுப்பு:மருத்துவம் பகுப்பு:நோய் வகைகள் பகுப்பு:மகப்பேறியல் பகுப்பு:மகளிர் நலம்
ரோவுலன் அருங்காட்சியகம்
ரோவுலன் அருங்காட்சியகம் (Trowulan Museum) இந்தோனேஷியாவில் கிழக்கு ஜாவாவில் மோஜோகெர்டோவில் ட்ரோவுலன் என்னுமிடத்தில் அமைந்துள்ள ஒரு தொல்பொருள் அருங்காட்சியகம் ஆகும். ட்ரோவுலன் மற்றும் அதன் சுற்றுப்புறங்களில் இருந்து கண்டுபிடிக்கப்பட்ட கலைப்பொருட்கள் மற்றும் தொல்பொருளைக் காட்சிப்படுத்துவதற்காக இந்த அருங்காட்சியகம் கட்டப்பட்டது. மஜபாஹித்தின் வரலாற்றைக் கண்டுபிடிப்பது தொடர்பாக இந்தோனேசியாவில் உள்ள இந்த இடம் மிக முக்கியமான ஒன்றாகும்
அருங்காட்சியக சேகரிப்புகளில் பெரும்பாலானவை மஜாபஹித் காலம் தொடக்கம் முதலாக அமைந்தவையாகும். இருப்பினும் இங்கு காட்சிப்படுத்தப்பட்டுள்ள சேகரிப்புகள் கிழக்கு ஜாவாவில் உள்ள கஹுரிபன், கெதிரி மற்றும் சிங்காசரி ராஜ்யங்களின் சகாப்தத்தையும் உள்ளடக்கியன ஆகும். கோலம் செகரனின் மேற்குப் பகுதியில் இந்த அருங்காட்சியகம் அமைந்துள்ளது. ட்ரோவுலன் அருங்காட்சியகத்தில் இந்தோனேசியாவில் மஜாபஹித் நினைவுச்சின்னங்களின் மிகப்பெரிய தொகுப்பு உள்ளது.
வரலாறு
ட்ரோவுலன் தொல்பொருள் தளத்திலிருந்து கலைப்பொருள்கள் கொள்ளையடிப்பதையும் திருடுவதையும் தடுக்க வேண்டிய அவசரத் தேவை எழவே, அங்கு ஒரு எளிய நிலையிலான தொல்பொருள் பொருள்களைச் சேகரித்து வைக்க சேமிப்புக்கட்டடம் அமைக்கக் காரணமானது. அது பழைய ட்ரோவுலன் அருங்காட்சியகம் என்ற நிலையைப் பெற்றது. இது டச்சு கட்டிடக் கலைஞரும் தொல்பொருள் ஆராய்ச்சியாளருமான ஹென்றி மக்லைன் பாண்ட் மற்றும் மோஜோகெர்டோ ரீஜண்ட் காஞ்செங் ஆதிபதி அரியோ குரோமோட்ஜோ அடினெகோரோ ஆகியோரால் நிறுவப்பட்டது.
புதிய அருங்காட்சியகம் 1987 ஆம் ஆண்டில் அதிகாரப்பூர்வமாக திறந்து வைக்கப்பட்டது. சுமார் 57,625 சதுர மீட்டர் பரப்பளவைக் கொண்ட இந்த புதிய இடத்தில் பழைய ட்ரோவுலன் அருங்காட்சியகத்தின் சேகரிப்புகளும், மொஜோகெர்டோ அருங்காட்சியகத்தில் வைக்கப்பட்டுள்ள கற்சிற்பங்களின் பெரும்பாலான பகுதிகளும் காட்சிக்கு வைக்கப்பட்டன.
இப்பகுதிக்கு மேலும் ஒரு புதிய அருங்காட்சியகம் அமைப்பதற்கான திட்டம் முன்மொழியப்பட்டது அதற்கான இருப்பிடம் உலக பாரம்பரிய பகுதியாக முன்மொழியப்பட்டது
சேகரிப்புகள்
வலது|thumb|ஜாவி கோயிலின் சிறிய மாதிரி வடிவம் தற்போது இந்த அருங்காட்சியகத்தில் மஜாபஹித் காலத்திலிருந்து வந்த தொல்பொருள் நினைவுச்சின்னங்கள் மட்டும் அல்லாது கிழக்கு ஜாவா பகுதி முழுவதும் கண்டுபிடிக்கப்பட்ட பல்வேறு தொல்பொருள் நினைவுச்சின்னங்கள் சேகரித்து காட்சிக்கு வைக்கப்பட்டுள்ளன. எய்ர்லங்க்கா மன்னனான கெடிரி சகாப்தம் தொடங்கி சிங்கசாரி மற்றும் மஜாபாகித் சகாப்தம் வரையிலான பொருள்கள் இங்கு காட்சிப்படுத்தப்பட்டுள்ளன. அதிக எண்ணிக்கையிலான இந்து பௌத்த கற்சிற்பங்களின் பெரிய தொகுப்புகள் மற்றும் மஜாபஹித் டெர்ரகோட்டா கலைப்பொருள்கள் இந்த அருங்காட்சியகத்தில் காட்சிக்கு வைக்கப்பட்டுள்ளன.
அங்கு காட்சிக்கு வைக்கப்பட்டுள்ள பொருள்களில் புகழ்பெற்ற உருவப்படச் சிலையான எய்ர்லங்க்கா உள்ளது. அதில் அவர்  கருடன் மீது அமர்ந்துள்ள விஷ்ணு வாக சித்தரிக்கப்பட்டுள்ளார். இது சண்டி பெலகான் பகுதியைச் சேர்ந்ததாகும். பிளேம்பங்கனின் புகழ்பெற்ற மன்னர் மேனக் ஜிங்கோவை சித்தரிக்கும் ஒரு சிறகினைக் கொண்ட உருவம் இங்கு உள்ளது. அம்பெல்காடிங் என்னுமிடத்திலிருந்து எடுக்கப்பட்ட சண்டியின் ஒரு பகுதி இங்கு உள்ளது. இங்குள்ள ஒரு செதுக்கப்பட்ட சிலை சமோத்ரமந்தனா அல்லது "பாற்கடல் கடைதல்" கதையை உணர்த்தும் வகையில் அமைந்துள்ளது.
குறிப்புகள்
பகுப்பு:இந்தோனேசிய அருங்காட்சியகங்கள்
பாக்சைட்டு உற்பத்தி செய்யும் நாடுகளின் பட்டியல்
பாக்சைட்டு உற்பத்தி செய்யும் நாடுகளின் பட்டியல் (List of countries by bauxite production ) என்பது அலுமினியத்தின் தாதுவான பாக்சைட்டு என்ற கனிமத்தை உற்பத்தி செய்யும் நாடுகளின் பட்டியல் ஆகும். 2014 ஆம் ஆண்டு நிலவரப்படி நாடுகளின் பட்டியல் இங்குத் தரப்பட்டுள்ளது.
பாக்சைட் (Bauxite) என்பது அலுமினியத்தின் மிக முக்கியமான கனிமமாகும். இப்பாறைவடிவ தாதுவில் பெரும்பாலும் கிப்சைட்டு,Al(OH)3, போயிமைட்டு γ-AlO(OH) மற்றும் டையாசுபெரா (α-AlO(OH)) ஆகிய கனிமங்கள் கலந்துள்ளன. கெதேயிதைட்டு மற்றும் எமதைட்டு போன்ற இரும்பு ஆக்சைடுகள், கயோலினைட்டு எனப்படும் களிமண் கனிமம், மற்றும் அனாடேசு எனப்படும் தைட்டானியம் ஈராக்சைடு,TiO2 ஆகியவற்றுடன் கலந்து கலவையாகவும் பாக்சைட்டு தாது காணப்படுகிறது. தெற்கு பிரான்சில் உள்ள சிறிய கிராமமான லெசு பாக்சு என்ற இடத்தில் பாக்சைட்டு கண்டறியப்பட்டது. இக்கனிமம் அலுமினியத்தைக் கொண்டிருக்கிறது என்பது முதன்முதலில் அவ்விடத்தில் கண்டறியப்பட்டதால் இக்கனிமத்திற்கு பாக்சைட் என்ற பெயரும் வைக்கப்பட்டது. பிரெஞ்சு புவியலாளர் பியெர் பெர்த்தியர் 1821 ஆம் ஆண்டில் இப்பெயரைச் சூட்டினார்.
வெளி இணைப்புகள்
பகுப்பு:கனிமங்கள் பாக்சைட்டு
மாசிக் கருவாடு
இலங்கையில் மாசிக் கருவாடு எனப்படுவது, ஒரு சிக்கலான செயல் முறை மூலம் தயாரிக்கப்படுகின்ற ஒருவகைக் கருவாடு ஆகும். மாலைதீவுகளில் உற்பத்தி செய்யப்படுகின்ற இவ்வகைக் கருவாட்டுக்கான மூலப் பொருள் வரிச்சூரை (Skipjack) என்ற மீன் வகை ஆகும். மாலைதீவில், உயிர்ச்சூழலுக்கு அதிகம் பாதிப்பு ஏற்படாத வகையில் மரபு முறையில் பிடிக்கப்படும் இம் மீன்கள், முதலில் அவிக்கப்படுகின்றன. பின்னர் புகையூட்டப்பட்டு வெய்யிலில் உலர்த்தப்படுகின்றன. இப் பதப்படுத்தலின் போது மீன்கள் நன்றாக உலர்ந்து கருஞ் சிவப்பு நிறம் கொண்ட மரக் கட்டைகள் போல் ஆகின்றன. இதனால், இவை நீண்ட காலத்துக்குச் சேமித்து வைத்துப் பயன்படுத்தக் கூடியவையாக ஆகின்றன. சேமித்தலின் போது இவற்றைக் குளிரூட்டிகளில் வைக்கவேண்டியது இல்லை.
இது பொதுவாகக் கறிகளில் முதன்மைச் சேர்பொருளாகப் பயன்படுவதில்லை. வேறு காய்கறிகளுடன் ஒரு துணைச் சேர்பொருளாகவே பெரிதும் பயன்படுத்தப்படுகின்றது. இதன் மணமும், சுவையும் இதன் சிறப்பு அம்சங்களாகும்.
மூலப்பொருள்
வரிச்சூரை என்ற சூரை மீனில் செய்யபடும் மாசி தான் முதல் தரமானது. எனினும் அனைத்து வகை சூரை மீனிலும் (நீல தூவி சூரை, மஞ்சல் தூவி சூரை, வரி சூரை, கட்டை சூரை) மாசி செய்யலாம். சூரையை வெட்டி, அவித்து,வெய்யிலில் காயவைத்து, புகையூட்டி மாசி தயாரிக்கப்படுகிறது.
தயாரிப்பு முறை
சூரை மீனை தோலுரித்து செதிள், குடல் நீக்கியபின், தலை, நடுமுள் (முதுகெலும்பு) போன்றவை அகற்றி பிறகு வயிற்றுப்பாகம் தனியாகப் பிரிக்கவேண்டும்.
பின்னர் இது நான்காக துண்டாக்கி பெரிய சூரைமீனாக இருந்தால் இந்தத் துண்டங்கள் மேலும் சிறுதுண்டங்களாக்கப்படும். அரியப்பட்ட சூரைமீன் துண்டங்களை (கண்டங்கள்) அண்டாவில் அரைவேக்காடாக வேக வைக்கவேண்டும் ஒரு கொதி வந்ததும், இந்த மீன் துண்டங்களை இறக்கி, மெல்லிய ஒரு துணியில் இட்டு, திருகி திருகி சொட்டுத் தண்ணீரின்றி பிழிந்து. பின்னர் மூன்று நாள்கள் வரை இந்தத் துண்டங்கள் வெய்யிலில் காய வைக்க வேண்டும்.
வெய்யிலில் காய்ந்த பின் இந்த மீன் கண்டங்கள் பூட்டிய ஓர் அறைக்கு கொண்டு செல்லப்பட்டு. அங்கே அடுப்பின் மேல் பரண் அமைத்து, வைக்கோல் பரப்பி சூரை துண்டங்களை அடுக்கி புகையூட்ட வேண்டும் இந்த துண்டங்கள் இரண்டு நாள்களுக்குப்பின் மரக்கட்டை வடிவத்தில், மாசிக்கருவாடாக மாறி இருக்கும்
இதன் பூர்வீகம் மாலத்தீவு, ஆனால் இப்போது தமிழகம், கேரளம், இலங்கை, இலட்சத்தீவுகள் எனப்படும் முந்நீர்ப் பழந்தீவு பன்னீராயிரம் பகுதி மக்களுக்கு மாசிக் கருவாடு ஒரு மிகச்சிறந்த மீன் உணவு.
இதை பாதுகாக்க குளிர்சாதன பெட்டி தேவை இல்லை.
மாசி சம்பல்
மாசி துண்டை நன்றாக அம்மியில் தட்டி, காய்ந்த மிளகாய் அதனுடன் பக்குவமாய் தட்டி , சிறிய வெங்காயம் நறுக்கி போட்டு கொஞ்சமாக தேங்காய் துருவி அனைத்தையும் சேர்த்து பிசைந்து உப்புடன் சில சொட்டுகள் எலும்பிச்சை சாறு சேர்ந்து கருவேப்பிலையுடன் சேர்த்து இறுதியில் கிடைப்பதே.
பீனா காக்
பீனா காக் (Beena Kak) (பிறப்பு 15 பிப்ரவரி 1954) ஓர் இந்திய அரசியல்வாதியும், பாலிவுட் நடிகையுமாவார்.
ஆரம்ப கால வாழ்க்கை
இவர், அரசு மருத்துவரான எம்.ஆர். பாசின் ஆறு குழந்தைகளில் ஒருவரான பீனா பாசினாக பிறந்தார். இவருக்கு மூன்று சகோதரர்களும் இரண்டு சகோதரிகளும் உள்ளனர். இவரது சகோதரர்கள் இங்கிலாந்தில் வசிக்கும் மருத்துவர் பி. பி. பாசின், ஓய்வுபெற்ற ஐபிஎஸ் அதிகாரி பி. பி. பாசின், மறைந்த கர்னல். இந்திரபூஷன் (2004 இல் இறந்தார்) ஆகியோர். இவரது சகோதரிகள் அமெரிக்காவில் வசிக்கும் ஓய்வு பெற்ற பள்ளி ஆசிரியர் குசும் சூரி, எழுத்தாளரும் பெண்ணிய ஆர்வலருமான கமலா பாசின்.
இவர் 1978இல் உதய்பூர் மனையியல் அறிவியல் கல்லூரியில் பட்டம் பெற்றார். பின்னர் பரோடாவின் மகாராஜா சாயாஜிராவ் பல்கலைக்கழகத்தில் முதுகலைப் பட்டம் பெற்றார். பின்னர் இவர் ஜோத்பூரில் வசிக்கும் ஒரு காஷ்மீர் குடும்பத்தைச் சேர்ந்தவரான பாரத் காக் என்பவரை மணந்தார். (இவர்கள் பின்னர் விவாகர்த்துப் பெற்று பிரிந்தனர்) ஜோத்பூர் மற்றும் உதய்பூர் அரச குடும்பங்களிலிருந்து நிலங்களை சாகிராகப் பெற்றார். இந்த குடும்பம் 300 ஆண்டுகளுக்கு முன்பு காஷ்மீரில் இருந்து குடியேறியது. இது பீனாவின் சகோதரரால் தொடங்கப்பட்ட ஒரு நிச்சயிக்கப்பட்ட திருமணம்.
அரசியல் வாழ்க்கை
பீனாவின் முன்னாள் கணவர் பாரத் காக், ராஜஸ்தானில் குடியேறிய காஷ்மீர் பண்டிட் குடும்பத்தைச் சேர்ந்தவர். காஷ்மீரை பூர்வீகமாகக் கொண்ட அவரது குடும்பம், ராஜஸ்தானின் ராணி ( பாலி மாவட்டத்தில் ) இரண்டு நூற்றாண்டுகளுக்கும் மேலாக வசித்து வருகிறது. நேரு குடும்பத்துடன் நீண்டகால தொடர்புகளையும் கொண்டுள்ளது.
பாரத் காக்கை மணந்த பிறகு, பீனா 1980களின் தொடக்கத்தில் காங்கிரசு கட்சியின் உறுப்பினராக அரசியலில் நுழைந்தார். 1985ஆம் ஆண்டில், ராஜீவ் காந்தியுடன் இணைந்து பணியாற்றினார். கோட்டா மாவட்டத்தில் தனது குழந்தைப் தனது அரசியல் பயணத்தைத் தொடங்கினார். பின்னர் இவர் மாவட்டக் காங்கிரசின் தலைவரானார்.
1985 ஆம் ஆண்டில், பினா காக் சுமேர்பூர் சட்டமன்றத் தொகுதியிலிருந்து ராஜஸ்தான் சட்டமன்றதிற்குத் தேர்ந்தெடுக்கப்பட்டார். மேலும் 1990 வரை சட்ட மன்ற உறுப்பினராகப் பணியாற்றினார். 1990இல் நடந்த சட்டமன்றத் தேர்தலில் மீண்டும் போட்டியிட்ட இவர் வெறும் 274 வாக்குகள் வித்தியாசத்தில் தோற்றார். பினா காக் 1993இல் மீண்டும் சட்டமன்ற உறுப்பினராகத் தேர்ந்தெடுக்கப்பட்டார். 1998இல் சுமேர்பூர் தொகுதியிலிருந்து மீண்டும் தேர்ந்தெடுக்கப்பட்டார். ஆனால் 2003ல் தேர்தலில் தோல்வியடைந்தார். 2008இல் மீண்டும் வெற்றி பெற்றார். 2013 ஆம் ஆண்டில், இவர் தனது இருக்கையை பாரதிய ஜனதா கட்சியிடம் இழந்தார்.
பீனா காக் ராஜஸ்தான் அரசாங்கத்தில் அமைச்சராக நீண்ட காலம் பணியாற்றினார். பல்வேறு சமயங்களில் பெண்கள் மற்றும் குழந்தைகள் மேம்பாடு, சுற்றுலா, கலை மற்றும் கலாச்சாரம், தொல்பொருள் மற்றும் அச்சிடுதல் மற்றும் எழுதுபொருட்கள் போன்ற துறைகளை வகித்துள்ளார். 1998 முதல் 2003 வரை ராஜஸ்தானின் சுற்றுலா மற்றும் கலாச்சார விவகாரங்களுக்கான அமைச்சராகவும் இருந்தார். கடந்த 2013 ஆம் ஆண்டு காங்கிரசு அரசாங்கத்தில் இவர் வனத் துறை அமைச்சராக இருந்தார்.
திரைப்பட வாழ்க்கை
இவரது குடும்பத்திற்கு நெருக்கமானவான நடிகர் சல்மான் கான் தனது 2005இல் வெளியான மைனே பியார் கியூன் கியா என்ற பாலிவுட் படத்தில் இவருக்கு ஒரு பாத்திரத்தை வழங்கினார். இதில் இவர் நாயகனுக்கு தாயகா நடித்தார். 2008 ஆம் ஆண்டில், இவர் மீண்டும் சோஹைல் கான் தயாரித்த காட் துஸி கிரேட் ஹோவில் சல்மான் கானின் தாயாக தோன்றினார். நான்ஹே ஜெய்சல்மர், துல்ஹா மில் கயா, சலாம்-இ-இஷ்க், ஜானிசார் போன்ற வேறு சில படங்களில் நடித்துள்ளார்.
வெளி இணைப்புகள்
பகுப்பு:இந்திய நடிகர்-அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:1953 பிறப்புகள் பகுப்பு:வாழும் நபர்கள் பகுப்பு:இந்தி திரைப்பட நடிகைகள்
அன்னங்குடி ஊராட்சி
அன்னங்குடி ஊராட்சி (Annangudi Gram Panchayat), தமிழ்நாட்டின் வேலூர் மாவட்டத்தில் உள்ள கே வி குப்பம் வட்டாரத்தில் அமைந்துள்ளது. இந்த ஊராட்சி, கீழ்வைத்தியணான்குப்பம் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2129 ஆகும். இவர்களில் பெண்கள் 1083 பேரும் ஆண்கள் 1046 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பருத்திவீரன்
பருத்திவீரன் 2007ஆம் ஆண்டு வெளிவந்த தமிழ் மொழி திரைப்படம். அமீர் இயக்கத்தில் கார்த்திக் சிவகுமார் (அறிமுகம்), பிரியாமணி உள்ளிட்ட பலர் நடித்திருந்தனர். இந்தத் திரைப்படத்தில் புதுமுக கதாநாயகனாக சிவகுமாரின் மகன் கார்த்தி நடித்தார். இயக்குனர் அமீருக்கு இது மூன்றாவது படமாகும்.
கதைச் சுருக்கம்
இது மதுரை வட்டாரத்தின் ஒரு உள் கிராமத்தில் அதாவது இன்னும் சாதிய ஏற்றத்தாழ்வுகளை கடைபிடிக்கக்கூடிய ஒரு கிராமத்தில் நடப்பதாக புனையப்பட்ட கதையாகும்.
இக்கதையின் முக்கிய பாத்திரம் பருத்திவீரன். உயர் வகுப்பை (தேவர்) சேர்ந்த தந்தைக்கும் அதே ஊரில் தாழ்த்தப்பட்ட வகுப்பைச் (குறவர்) சேர்ந்த தாய்க்கும் பிறந்தவனாகிய பருத்திவீரன், இளம் வயதிலேயே பெற்றோர் இறந்து விட, தனது சிற்றப்பன் செவ்வாழை மற்றும் பாட்டியின் அரவணைப்பில் வளர்கிறான். கல்வியில் நாட்டமில்லாமல் வளரும் இவன் வாலிப வயதில் பல குற்றச்செயல்களில் ஈடுபட்டு பல முறை நீதிமன்றம், சிறை என பொறுப்பில்லாமல் வாழ்கிறான். யாருக்கும் அடங்காத முரடனாக இருக்கிறான். சிறையில் இல்லாமல் வெளியே இருக்கும் காலங்களில் ஊருக்கு ஒதுக்குப்புறமான ஒரு இடத்தில் விலைமாதுகளுடன் தொடர்பில் இருக்கிறான் அதன்மூலம் சில கூட்டாளிகளையும் சம்பாதித்துக் கொள்கிறான்.
அதே ஊரில் பெரிதும் மதிக்கப்படும் நபர் கழுவன். இவர் பருத்திவீரனின் அத்தையைத் திருமணம் செய்தவர் ஆவார். கலப்புத் திருமணம் செய்ததால் பருத்திவீரனின் பெற்றோரையும், அவர்களுக்குப் பிறந்த பருத்திவீரனையும் அவனை ஆதரித்து வளர்க்கும் செவ்வாழையையும் வெறுப்பவர். கழுவன் சாதிவெறி பிடித்தவராக காட்டப்படுகிறார்.
அவருடைய பெண் முத்தழகு. துணிச்சல் மிக்கவளாக காட்டப்படுகிறாள். சிறுவயதில் இருந்தே பருத்திவீரன் மீது காதல் கொண்டு இருந்த முத்தழகு, வளர்ந்ததும் பல முறை அவளுடைய காதலை வெளிப்படுத்துகிறாள். ஆனால் பருத்திவீரன் அவளை தவிர்க்கிறான். ஒரு கட்டத்தில் அவனுக்கும் அவள் மீது காதல் வருகிறது. இருவரும் தங்களது காதலை பரிமாறிக் கொள்கின்றனர். கழுவனின் வீட்டிற்கே சென்று பெண் கேட்கிறான் பருத்திவீரன். ஆனால் கழுவன் அவனை அவமானப்படுத்தி விரட்டி விடுகிறார்.
இதனால் முத்தழகு வீட்டை விட்டு வெளியேறி பருத்திவீரனின் வீட்டை அடைகிறாள். வேறு வழியின்றி பருத்திவீரனும் அவன் குடும்பமும் ஊரை விட்டு வெளியேற முடிவு செய்கின்றனர். அவ்விதம் பருத்திவீரனும் முத்தழகும் ஊருக்கு ஒதுக்குப்புறமான ( பருத்திவீரன் விலைமாதுகளுடன் இருக்க பயன்படுத்திக் கொண்டிருந்த) ஒரு வீட்டிற்கு வருகின்றனர்.
அங்கே முத்தழகை விட்டு விட்டு பருத்திவீரன் கடனாக சிறிது பணம் வாங்கி வர ஊருக்குள் செல்கிறான். அப்போது எதிர்பாராத விதமாக அங்கே பருத்திவீரனின் கூட்டாளிகள் வருகின்றனர். தனிமையில் இருந்த முத்தழகைப் பார்த்து அவள் ஒரு விலைமாது என்று தவறாக எண்ணி அவளிடம் அத்துமீற முயல்கின்றனர். ஆனால் முத்தழகு அவர்களை கடுமையாக திட்டி, அரிவாளால் வெட்ட வருகிறாள். இதனைக் கண்டு பயந்து அவர்கள் வெளியேறும் போது முத்தழகு பருத்திவீரனின் பெயரைச் சொல்லி விடுகிறாள் அதைக் கேட்ட அந்த நபர்கள் அவன் மீது உள்ள கோபத்தில் முத்தழகைத் தாக்குகின்றனர் அப்போது எதிர்பாராத விதமாக அவளின் முதுகில் கூரிய ஆணி ஒன்று குத்தி பலத்த காயமடைந்து நிலத்தில் விழுகிறாள்‌. இந்த சந்தர்ப்பத்தை பயன்படுத்தி அந்த நபர்கள் அவளைக் கூட்டுப் பாலியல் பலாத்காரம் செய்து விட்டு தப்பி ஓடுகின்றனர்.
சிறிது நேரம் கழித்து ஊருக்குள் சென்ற பருத்திவீரன் திரும்பி வருகிறான். முத்தழகின் நிலையைக் கண்டு அதிர்ந்து போய் அவளை மடியில் போட்டுக் கொண்டு அழுகிறான். அப்போது உயிர் பிரியும் நிலையில் முத்தழகு அவனிடம் ஒரு கோரிக்கை வைக்கிறாள்.
"என்னைய இந்த நெலமைல யாரும் பாக்க கூடாது டா வீரா...... என்னைய கண்டந் துண்டமா வெட்டிரு டா" என்று சொல்லி விட்டு அவன் மடியிலேயே இறந்து விடுகிறாள். பருத்திவீரன் துக்கம் தாளாமல் அழுகிறான்.
வெளியே கழுவனும் அவரது ஆட்களும் முத்தழகைத் தேடி வரும் சத்தம் கேட்கிறது. அதையறிந்த பருத்திவீரன், அவர்கள் காதில் விழும்படி சத்தமாக ஆரவாரம் செய்கிறான்.
" நீ எனக்கு இல்லன்னா வேற எவனுக்கும் இல்லடீ னு சொன்னேல்ல டீ.......உங்கப்பன் உன்னைய எனக்கு தரமாட்டானா.....அப்ப சாவு டீ" என்று சொல்லியபடி அவளின் உடலை அரிவாளால் வெட்டுவதைப் பார்த்த கழுவனும் அவரது ஆட்களும் "முத்தழகு தனக்கு கிடைக்காத ஆத்திரத்தில் அவளை கடத்தி வந்து கொன்று விட்டான்" என நினைத்து பருத்திவீரனை அடித்தே கொன்று விடுகின்றனர். முத்தழகின் பெயரைச் சொல்லியபடி பருத்திவீரனும் இறந்து போகிறான்.
கழுவனின் சாதி வெறியும், முத்தழகின் அசட்டு துணிச்சலும், பருத்திவீரனின் ஒழுங்கீனமான குணமும், மனித மிருகங்களின் பாலியல் வெறியும் அநியாயமாக இரண்டு உயிர்களைக் குடித்து விட்டன.
வெளி இணைப்புகள்
பகுப்பு:கிராமத் திரைப்படங்கள் பகுப்பு:2007 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:மதுரைக்களத் திரைப்படங்கள் பகுப்பு:கார்த்திக் சிவகுமார் நடித்துள்ள திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:அமீர் இயக்கிய திரைப்படங்கள்
தளவாய்ப்பட்டி ஊராட்சி
தளவாய்ப்பட்டி ஊராட்சி (Thalavaipatty Gram Panchayat), தமிழ்நாட்டின் சேலம் மாவட்டத்தில் உள்ள பெத்தநாயக்கன்பாளையம் வட்டாரத்தில் அமைந்துள்ளது. இந்த ஊராட்சி, ஆத்தூர் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2095 ஆகும். இவர்களில் பெண்கள் 1018 பேரும் ஆண்கள் 1077 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இசுக்கழிக்காட்டேரி ஊராட்சி
இசுக்கழிக்காட்டேரி ஊராட்சி (Isukalikatteri Gram Panchayat), தமிழ்நாட்டின் திருவண்ணாமலை மாவட்டத்தில் உள்ள திருவண்ணாமலை வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2706 ஆகும். இவர்களில் பெண்கள் 1357 பேரும் ஆண்கள் 1349 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சார்பின் வரைபடம்
கணிதத்தில் f என்ற சார்பின் வரைபடம் (graph of a function) என்பது வரிசைச் சோடிகள் (x, f(x) அனைத்தின் தொகுப்பாகும். சார்பின் ஆட்களத்தின் உறுப்புகள் மெய்யெண்களின் வரிசைப்படுத்தப்பட்ட சோடிகளாக (x1, x2) என இருக்குமானால், அச்சார்பின் வரைபடம் (x1, x2, f(x1, x2)) இன் தொகுப்பாக அமையும். தொடர்ச்சியான சார்பிற்கு இவ்வரைபடம் முப்பரிமாண மேற்பரப்பாகும்.
x ஒரு மெய்யெண்ணாகவும் f ஒரு மெய்மதிப்புச் சார்பாகவும் இருந்தால் அச் சார்பின் வரைபடம் என்பதை அதன் வரைபட விளக்கமாகவும் (கார்ட்டீசியன் தளத்திலமைந்த ஒரு வளைவரையாக) மற்ற சார்புகளுக்கு முறையான வரையறையையும் கொள்ளலாம்.
வெவ்வேறான இணையாட்களங்களைக் கொண்ட இரு சார்புகளுக்கு ஒரே வரைபடம் இருக்கலாம் என்பதால் ஒரு சார்பு அதன் வரைபடத்தால் அடையாளங் காணப்பட்டாலும் அவை இரண்டும் ஒன்றாக முடியாது. எடுத்துக்காட்டாக ஒரு முப்படிக் கோவையின் இணையாட்களம் மெய்யெண்களின் கணமாக இருப்பின் அச்சார்பு ஒரு உள்ளிடு கோப்பாக அமையும்; இணையாட்களம் சிக்கலெண் களமாக இருப்பின் உள்ளிடு கோப்பாக இருக்காது.
கார்ட்டீசியன் தளத்தில் அமைந்த ஒரு வளைவரையின் வரைபடம் x இன் சார்பாக இருக்குமா என்பதைக் குத்துக்கோட்டுச் சோதனை மூலமும், y இன் சார்பாக இருக்குமா என்பதை கிடைக்கோட்டுச் சோதனை மூலமும் அறியலாம். ஒரு சார்புக்கு நேர்மாறுச் சார்பு இருந்தால், தரப்பட்டச் சார்பின் வரைபடத்தை y = x கோட்டில் பிரதிபலிப்பதன் மூலம் நேர்மாறுச் சார்பின் வரைபடத்தைப் பெறமுடியும்.
ஒருமாறியிலமைந்த சார்புகள்
மெய்யெண் கோட்டின் மீது முப்படிக் கோவையின் வரைபடம்:
முப்படிச் சார்பு:
வரைபடம்:
இவற்றை கார்ட்டீசியன் தளத்தில் குறித்தால் படத்திலுள்ள வளைவரை கிடைக்கும்.
இருமாறியிலமைந்த சார்புகள்
முக்கோணவியல் சார்பின் வரைபடம் (மெய்யெண்கோட்டின் மீது):
சார்பு:
வரைபடம்: இவற்றை முப்பரிமாணக் கார்ட்டீசியன் தளத்தில் குறித்தால் படத்திலுள்ளவாறு ஒரு மேற்பரப்பு கிடைக்கும்.
வெளி இணைப்புகள்
பகுப்பு:சார்புகளும் கோப்புகளும் பகுப்பு:கணித வரைபடங்கள்
அயன் மேன் (2008 திரைப்படம்)
அயன் மேன் (Iron Man) என்பது 2008 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் அயன் மேன் என்ற கதாபாத்திரத்தை மையமாகக் கொண்டு ஜான் பெவ்ரோ என்பவர் இயக்கியுள்ளார்.
ராபர்ட் டவுனி ஜூனியர் என்பவர் அயன் மேன் என்ற கதாபாத்திரத்தில் நடிக்க இவருடன் இணைந்து ஜெப் பிரிட்ஜஸ், ஷான் டௌப், டெரன்ஸ் ஹோவர்ட் மற்றும் கிவ்வினெத் பேல்ட்ரோ போன்ற பலர் நடித்துள்ளார்கள். இப் படத்தை மார்வெல் ஸ்டுடியோஸ் என்ற நிறுவனம் தயாரிக்க பாரமவுண்ட் பிக்சர்ஸ் என்ற நிறுவனம் மூலம் 14 ஏப்ரல் 2008 ஆம் ஆண்டு உலகம் முழுவதும் வெளியானது. இது மார்வல் திரைப் பிரபஞ்சத்தின் முதலாம் கட்டத்தில் முதல் படம் ஆகும். இந்த திரைப்படம் 140 மில்லியன் அமெரிக்க டாலர் செலவில் உருவாக்கப்பட்டு 585 மில்லியன் டாலர்களை வசூலித்தது. மற்றும் 2008 ஆம் ஆண்டில் எட்டாவது மிக அதிக வசூல் செய்த படமாகும்.
கதைச்சுருக்கம்
டோனி ஸ்டார்க் என்பவர் தொழிற்துறைச் சார்ந்த மகிழ்ச்சியான இளைஞராகவும் மற்றும் நுண்ணறிவுமிக்கப் பொறியாளராகவும் இருந்தார். அவர் கடத்தப்பட்டு கடத்தல்காரர்களால் அதிகமான பேரழிவு ஆயுதங்களை உருவாக்குமாறு வற்புறுத்தப்பட்ட போது கடுமையான இதயக் காயத்தால் அவதிப்பட்டார். தனது வாழ்க்கையைப் பாதுகாத்துக் கொள்ளவும் சிறைபட்ட நிலையிலிருந்து தப்பித்துக் கொள்ளவும் திறனுள்ள பாதுகாப்புக் கவச அங்கியை உருவாக்கினார்.
பின்னர் அவர் அயன் மேன் என்ற பாத்திரத்தின் மூலம் உலகத்தைக் காக்க இந்த அங்கியைப் பயன்படுத்திக் கொண்டார். டோனி தனது ஸ்டார்க் இண்டஸ்ட்ரீஸ் என்ற பன்னாட்டு நிறுவனமான மூலமாக, இராணுவ ஆயுதங்கள் மற்றும் தனது சொந்த உலோக அங்கியைத் தொழில்நுட்பக் கருவிகளுடன் உருவாக்கி குற்றத்திற்கு எதிராக செயல்பட வைத்தார். பொது உடைமைத் தத்துதுவத்திற்கு எதிரான சண்டை யிட்டு அதில் எப்படி வெற்றி கண்டார் என்பது தான் கதை.
அயன் மேன் 2
இந்த திரைப்படம் ஏப்ரல் 26, 2010 இல் வெளியானது. கேவின் பிகே என்பவர் தயாரிக்கும் இந்த திரைப்படதை ஜான் பெவ்ரோ என்பவர் இயக்கத்தில் ராபர்ட் டவுனி ஜூனியர், கிவ்வினெத் பேல்ட்ரோ, டான் செடில், ஸ்கார்லெட் ஜோஹான்சன், சாம் ராக்வெல், மிக்கி ரூர்கி மற்றும் சாமுவேல் எல். ஜாக்சன் போன்ற பலர் நடித்துள்ளார்கள்.
வெளியீடு
அயர்ன் மேன் ஏப்ரல் 14, 2008 அன்று சிட்னியில் உள்ள ஜார்ஜ் ஸ்ட்ரீட்டில் உள்ள கிரேட்டர் யூனியன் திரையரங்கில் திரையிடப்பட்டது. இப்படம் சர்வதேச சந்தைகளில் ஏப்ரல் 30 அன்று வெளியிடத் தொடங்கியது மற்றும் மே 2, 2008 இல் அமெரிக்காவில் வெளியிடப்பட்டது. அயர்ன் மேன் மார்வல் திரைப் பிரபஞ்சத்தின் இன் முதலாம் கட்டத்தில் வெளியான முதல் படம் ஆகும். மார்வெல் ஸ்டுடியோவின் 10 ஆண்டு நிறைவு விழாவான ஐமாக்ஸ் விழாவின் ஒரு பகுதியாகம், ஆகஸ்ட் 30, 2018 அன்று முதல் முறையாக ஐமாக்ஸில் படம் வடிவமைக்கப்பட்டு திரையிடப்பட்டது.
வெளி இணைப்புகள்
பகுப்பு:2008 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க மீநாயகன் திரைப்படங்கள் பகுப்பு:அமெரிக்க சாகச திரைப்படங்கள் பகுப்பு:அமெரிக்க அறிபுனைத் திரைப்படங்கள் பகுப்பு:மார்வெல் திரைப் பிரபஞ்சம்: முதலாம் கட்டம் பகுப்பு:மார்வெல் வரைகதையை தழுவிய திரைப்படங்கள் பகுப்பு:ஐமேக்ஸ் திரைப்படங்கள் பகுப்பு:தொடர் திரைப்படங்கள்
கல்லாலங்குடி ஊராட்சி
கல்லாலங்குடி ஊராட்சி (Kallalangudi Gram Panchayat), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4864 ஆகும். இவர்களில் பெண்கள் 2362 பேரும் ஆண்கள் 2502 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குந்தவை (எழுத்தாளர்)
குந்தவை என்ற புனைபெயருடன் எழுதும் சடாட்சரதேவி இலங்கையின் யாழ்ப்பாண மாவட்டத்தில் தொண்டைமானாறைச் சேர்ந்த ஈழத்து எழுத்தாளர். 1963 இல் ஆனந்தவிகடனில் வெளிவந்த ‘சிறுமைகண்டு பொங்குவாய்’ என்ற முத்திரைக்கதையுடன் எழுத்துலகத்திற்கு அறிமுகமானவர்.
கல்வி
ஆரம்பக்கல்வியை தொண்டைமானாறு வீரகத்திப்பிள்ளை மகாவித்தியாலத்திலும், இடைநிலைக்கல்வியை சுன்னாகம்இராமநாதன் கல்லூரியிலும் பெற்றார். பேராதனைப்பல்கலைக்கழகத்தில் கலைமாணிப் பட்டம்பெற்றார்.
புத்தளத்திலும் பின்னர் யாழ்ப்பாணத்திலும் ஆசிரியராகப் பணிபுரிந்தார். இறுதியாக யா/உடுப்பிட்டி மகளிர் கல்லூரியில் பணியாற்றி 1990 ஆம் ஆண்டு விசேட சுயவிருப்பு ஓய்வுத்திட்டத்தின்கீழ் ஓய்வு பெற்றார்.
எழுத்துப்பணி
இவரின் சிறுகதைகள் கணையாழி, அலை, கனவு, சரிநிகர், சக்தி, மூன்றாவது மனிதன் போன்ற பல இதழ்களில் பிரசுரமாகியிருக்கின்றன.
இவர் அறுபதுகளிலே எழுதத் தொடங்கி விட்டார். 1963 இல் ஆனந்தவிகடன் இதழில் வெளிவந்த 'சிறுமை கண்டு பொங்குவாய்' என்ற சிறுகதையின் மூலம் இலக்கிய உலகில் பரவலாக அறியப்பட்டவர்.ஆனாலும் 2002 இல் தான் இவரது முதல் சிறுகதைத் தொகுப்பான "யோகம் இருக்கிறது" வெளியானது.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:இலங்கைத் தமிழ்ப் பெண் எழுத்தாளர்கள் பகுப்பு:யாழ்ப்பாணத்து நபர்கள்
கருமாத்தூர் கலியுகநாத சாமி கோயில்
கருமாத்தூர் கலியுகநாத சாமி கோயில் தமிழ்நாட்டில் மதுரை மாவட்டம், கருமாத்தூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது. எட்டு கள்ளர் நாட்டு மக்களுக்கும் பொதுவான கோவிலாகவும், மக்கள் தங்களுக்குள் ஏற்படும் பிரச்சனைகளை பேச்சுவார்த்தை மூலம் சரி செய்யும் ஒரு நீதிமன்றமாகவும் விளங்கியது
கோயில் அமைப்பு
இக்கோயிலில் கலியுகநாதசாமி சன்னதியும், விநாயகர், நவக்கிரகம், நந்தி, நாகர், வீரபத்திரர், பாப்பார கருப்பசுவாமி, துர்க்கை உபசன்னதிகளும் உள்ளன. இங்குக் கோயில் குளம் உள்ளது. கருமாத்தூர்நாடு.பிறமலை கள்ளர் சமூகம் மதுரை கிழக்கு பகுதியில் இருந்து மேற்கு தென்னகத்தின் எல்லைகளை வந்தடைந்த #கள்ளர் குல மக்கள், ஆதியில் வடதிசை இருந்து தென்னகம் வந்த தெய்வங்கள் குலம் காக்க குடிபுகுந்தன...#ஈஸ்வரன் ஐம்பெரும் தலங்களில் #பஞ்சபூதங்களாக எழுந்தருளியுள்ளதுபோல் #ஆதிசங்கரர் சீடரான #இராஜகோபால அய்யர் சிவ பீடங்கள் அமைக்கின்றார்... அதிலுள்ள பஞ்சபூத பீடங்கள்
சிவனின் சைவசமயத்தை அழிக்க நினைத்து சமணர்கள் செய்த பாவங்களை அடக்க #கழுமரத்தில் ஏற்றி தண்டித்தனர் பாண்டிய மன்னர்கள் ... அப்படி அவர்களை #கழுமரம் ஏற்றி சைவ சமயத்தை நிலைநாட்டியதனால் #கழுவநாதன் என்ற பெயர் வந்தது ... சிதம்பரம் நடராஜர் கோயிலைப்போல பலவித இரகசியங்கள் அடங்கிய கோயில் என்பதால் உருவமில்லாத வழிபாடு செய்யப்படுகிறது ... சக்தி வாய்ந்த கலியுக நாதரின் மேன்மையால் முதல் மரியாதை இந்த ஆலயத்திற்கே .... இதுவே பலவித   கள்ளர் நாட்டு கோயில்களில் #பெரியகோவில்  என்ற பெயர் பெற்றது ... அதனால் தான் மகாசிவராத்திரி அன்று மாசிப்பச்சை 22 கிராம மணியோசை முழங்க நள்ளிரவு உச்சி பூசை நடக்கிறது ..
இராணிசோழ தேவன் மூத்த தாரம் .. இராணி சோழச்செட்டி கழுவன் பூசாரி .. இராணிசோழத்தேவன் இளைய தாரம் விருமன் பேச்சி பூசாரி .. #முப்புரம் ,#மூனு வாசல் ,#மூனு கோயில் காவல்காரன் விருமன் ..
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜீன் பால் கெட்டி அருங்காட்சியகம்
ஜீன் பால் கெட்டி அருங்காட்சியகம் (J. Paul Getty Museum), பொதுவாக கெட்டி எனப்படும் ஓவியக் காட்சியகம், ஐக்கிய அமெரிக்காவின் கலிபோர்னியா மாநிலத்தின் லாஸ் ஏஞ்சலீஸ் நகரத்தில் பிரண்ட்வுட் பகுதியில் கெட்டி மையம் மற்றும் கெட்டி வில்லா எனும் இரு வளாகங்களில் செயல்படுகிறது. இதன் நிறுவனர் ஜீன் பால் கெட்டி ஆவார்.
2016ல் மட்டும் கெட்டி அருங்காட்சியகத்தை இரண்டு மில்லியன் பார்வையாளர்கள் பார்வையிட்டுள்ளனர்.
இவ்வருங்காட்சியகத்தில் மேற்குலகின் மத்திய காலம் முதல் தற்காலம் வரையிலான நெய்யோவியங்கள், கடிகாரங்கள் போன்றவைகள் காட்சிக்கு வைக்கப்பட்டுள்ளது.
இவ்வருங்காட்சியகத்தின் கெட்டி வில்லா வளாகத்தில், பண்டைய கிரேக்கம், பண்டைய ரோம் மற்றும் பண்டைய எரித்திரியா நாடுகளின் இரண்டாயிரம் ஆண்டுகளுக்கு முந்தைய சிற்பங்கள் காட்சிக்கு வைக்கப்பட்டுள்ளது.
வரலாறு
1974ல் ஜீன் பால் கெட்டி என்பவர் இவ்வருங்காட்சியகத்தை நிறுவினார். 1982ல் இவ்வருங்காட்சியகம் பார்வையாளர் கட்டணமாக 1.2 பில்லியன் அமெரிக்க டாலர்கள் வருவாயாக ஈட்டியுள்ளது. 1983ல் முந்தைய மேற்கு ஜெர்மனி  நாட்டின் 144 மத்திய காலத்திய ஒளிரும் சித்திரங்களை,  கெட்டி அருங்காட்சியகம்  விலைக்கு வாங்கி வைத்தது. 1997ல் இவ்வருங்காட்சியகம் தற்போதைய இடத்திற்கு மாற்றியது. கெட்டி அருங்காட்சியகம், ஊடாடும் மல்டிமீடியா தொழில்நுட்பங்களின் தொகுப்பானது, நிகழ்ச்சியைப் பற்றி பார்வையாளர்களுக்குத் தெரிவிக்கிறது.
வெளி இணைப்புகள்
பகுப்பு:அமெரிக்க அருங்காட்சியகங்கள் பகுப்பு:கலிபோர்னியா
இணைக்குறள் ஆசிரியப்பா
இணைக்குறள் ஆசிரியப்பா ஆசிரியப்பாவின் நான்கு வகைகளுள் ஒன்று. ஆசிரியப்பாவில் முதலடியும் ஈற்றடியும் (இறுதி அடி) நான்கு சீர்களைக் கொண்ட அளவடிகளாகவும், இடையில் உள்ள அடிகள் அளவடி தவிர குறளடி (இரு சீர் கொண்ட அடி) மற்றும் சிந்தடி (முச்சீர் கொண்ட அடி) ஆகவும் அமைந்தால் அது இணைக்குறள் ஆசிரியப்பா எனப்படும்.
நீரின் தண்மையும் தீயின் வெம்மையும் சாரச் சார்ந்து தீரத் தீரும் சாரல் நாடன் கேண்மை சாரச் சாரச் சார்ந்து தீரத் தீரத் தீர்பொல் லாதே
மேற்கோள்கள்
பகுப்பு:ஆசிரியப்பா
கு. கோதண்டபாணி பிள்ளை
alt=K Kothandapani Pillai|thumb|Rao Sahib K Kothandapani Pillai '''இராவ் சாகேப் கு. கோதண்டபாணி''' (29 அக்டோபர் 1896 - 9 சனவரி 1979) என்பவர் ஒரு தமிழறிஞர், தமிழ் எழுத்தாளர் ஆவார். இவர் அரசுப் பணியில் இருந்து கொண்டே தமிழ்ப்பணி ஆற்றியுள்ளார்.
பிறப்பும் வாழ்வும்
இவர் தஞ்சாவூர் மாவட்டம் கும்பகோணத்திற்கு அருகிலுள்ள செம்மங்குடியில் 29, அக்டோபர், 1896 அன்று பிறந்தார். இவரது பெற்றோர் குப்புசாமி, வள்ளியம்மை இணைர் ஆவர். குடவாசல் வட்டம் விடையல் கருப்பூரில் பள்ளிக்கல்வியை முடித்த இவர். திருச்சி புனித சூசையப்பர் கல்லூரி யில் இளங்கலை பட்டம் பெற்றார். தமிழார்வம் மிகுந்த இவர், பின்னத்தூர் நாராயணசாமி, பண்டித சௌரிராஜன் ஆகியோரிடம் தமிழ் கற்றார்.
தொழில்
கோதண்டபாணி பிள்ளை 1934 முதல் 1940 வரை மெட்ராஸ் மாகாணத்தின் Deputy Collector (Civil Service) ஆக பணிபுரிந்தார். 1940 முதல் 1944 வரை இரண்டாம் உலகப்போரில் குடியேறியவர்கள் பாதுகாவலராக (Protector of Emigrants for South African repatriates) பணிபுரிந்தார். இவரது பணிகளைப் பாராட்டி பிரித்தானிய அரசு இவருக்கு 1943 ஆம் ஆண்டு இராவ் சாகேப் பட்டம் அளித்தது. 1947 முதல் 1951 வரை மெட்ராஸ் மாகாணத்தின் அயல்நாட்டுச் செல்கைக் கட்டுப்பாட்டாளராகவும் (Controller of Emigration) பணியாற்றினார். பணி ஓய்வுக்குப் பின்னர் இரயில்வே பணிக்குழு (Railway Service Commission) உறுப்பினராகவும் பணியாற்றினார். 1956-1957 சென்னை ஆட்சி சொல்லாக்கக் கழக உட்குழுவில் முக்கிய பங்கு வகித்தார்.
எழுத்துப் பணிகள்
உருசிய அறிஞர் லியோ டால்ஸ்டாயின் மூன்று சிறுகதைகளை கோதண்டபாணி பிள்ளை 1932ஆம் ஆண்டு "கதைமணிக்கோவை" (Stories from Tolstoy) தலைப்பில் மொழிபெயர்த்தார். டால்ஸ்டாய் மொழிபெயர்ப்புகளில் முதலில் வெளிவந்த தமிழ் நூல் இதுவே ஆகும். 1968 இல் நடந்த இரண்டாம் உலக தமிழ் மாநாட்டில் இவர் “Ancient Tamilians Philosophy of Life” என்ற தலைப்பில் உரையாற்றினார். இவரின் முதற்குறள் உவமை-1956 அகரமுதல எழுத்தெல்லாம் என்னும் திருக்குறள் முதல்பாடலில் அமைந்துள்ள உவமைகளை விளக்குவதாகும்.
thumb|சென்னை ஆட்சி சொல்லாக்க கழக உட்குழுவில் திரு கோதண்டபாணி பிள்ளை அவர்கள் 1956 பழந்தமிழ் இசை-1959 என்கின்ற நூல் மூலமாக இசையின் நுணுக்கங்களை ஆராய்ச்சி செய்தார். நெடுநல்வாடை பொருள்நலன், நெடுநல்வாடை பாநலன்-1946 என்னும் இரு நூல்களிள் பத்துப் பாட்டுள் ஒன்றான நெடுநல்வாடையின் சிறப்பை எழுதினார். திருமுருகாற்றுப்படை திறன்-1972 என்னும் நூல் திரு.வி.க அவர்களுக்கு காணிக்கையாக உருவாக்கப்பட்டது. ஈரடி இருநூறு-1961 என்னும் நூல் இருநூறு குறள் வெண்பாக்களால் ஆகியது. இந்த நூலுக்கு அருட்டிரு அழகரடிகள் உரை எழுதினார். இந்த நூல் மாம்பாக்கம் குருகுலத்திற்க்கு அன்பளிப்பாக நூலாசிரியரால் உரிமையாக்கப்பட்டது. குருகுலத்தினர் இந்த நூலினின்று கிட்டும் வருவாயை கொண்டு “கோதண்டபாணியார் தமிழ் பரிசு” என்னும் பெயரில் ஒரு பரிசு திட்டம் வகுத்து குருகுலத்தில் பயில்வோருள் தமிழில் முதன்மை பெறும் மாணவர்களுக்கு பரிசு வழங்கி வந்தனர். 1925 முதல் 1979 வரை இவர் தமிழ் இலக்கிய படைப்புகளை உருவாக்கினார். இவரின் கடைசி படைப்பானது 1979 இல் இவர் இயற்றிய “கீழை மேலை நாடுகளின் மெய்ப்பொருள் இயல் வரலாறு” (சர்வபள்ளி ராதாகிருஷ்ணன் அவர்களின் ஆங்கில புத்தகத்தின் மொழிபெயர்ப்பு) ஆகும்.
thumb|திரு கோதண்டபாணி பிள்ளை அவர்களுக்கு ஆயிரம் பிறைக்குமேல் ஆயுள்வளர் விழா
தமிழ் இலக்கிய இதழான செந்தமிழ்செல்வியில் இவரின் பல கட்டுரைகள் வெளிவந்தன. கோதண்டபாணி பிள்ளையின் படைப்புகளான கதைமணிக்கோவை-1932-Stories from Tolstoy 20 ஆண்டு காலம் தமிழ் பள்ளிகளில் பாடநூலாக இருந்துள்ளது. அதே போல் இவரின் நாடகங்களான மங்கையர்க்கரசியார்-1934 மற்றும் பங்கயச்செல்வி-1936 மெட்ராஸ் பல்கலைகழகத்தில் பாடநூலாக இருந்துள்ளது. நெடுநல்வாடை பொருள்நலன் 1946, நெடுநல்வாடை பாநலன்-1947, கம்பரும் மெய்ப்பாட்டியலும்-1971, திருமுருகாற்றுப்படை திறன்-1972 போன்றவை அண்ணாமலை பல்கலைக்கழகத்தில் பாடநூலாக இருக்கின்றன. இசையைப்பற்றி வெளிவந்த பழந்தமிழ் இசை-1959 நூல் இன்றும் சென்னை பல்கலைக்கழகத்தில் இசை பயிலும் மாணவர்களுக்கு பாடநூலாக இருந்துவருகிறது.
1960இல் ராஜாஜி மண்டபத்தில் நடந்த எட்டாவது தமிழ் எழுத்தாளர் மாநாட்டில் இவருக்கு கேடயம் வழங்கப்பட்டது. ம. பொ. சிவஞானம் அவர்களும் ராஜா சர். முத்தையா செட்டியார் அவர்களும் திரு கோதண்டபாணி பிள்ளை அவர்களை வாழ்த்தி சிறைப்புரை ஆற்றினர்.
இராவ் சகேப் கு கோதண்டபாணி பிள்ளை அவர்களுக்கு 1973இல் நடந்த ஆயிரம் பிறைக்குமேல் ஆயுள் வளர் விழாவில் அவரின் தமிழ் புலமைக்கு எடுத்துக்காட்டாக உயர்திரு ராஜா சர் முத்தையா செட்டியார் அவர்கள் ஆயிரம் பொற்காசுகளை அன்பளிப்பாக வழங்கினார்.
நூல்கள் நாட்டுடமையாக்கல்
6, ஏப்ரல், 2023 அன்று கு கோதண்டபாணி பிள்ளையின் தமிழ் இலக்கிய படைப்புகள் நாட்டுடைமை ஆக்கப்பட்டு, அவரது மரபுரிமையாளர்களுக்கு ரூ பத்து இலட்சம் அளிக்கபட்டது.
இறப்பு
ஆங்கில அரசாங்கத்தால்,'இராவ் சாகிப்' எனும் பட்டம் பெற்ற இவர் 9, சனவரி 1979 அன்று மறைந்தார்.
தமிழ் இலக்கிய படைப்புகள்
{| class="wikitable"
மொழிபெயர்ப்பு
(1979-பகுதி 2)
கவிதை பாடல்
நடந்த பிர்மகுல மோசடி திருட்டுக் கல்யாணச் சிந்து
மொழிபெயர்ப்பு
மேநாட்டுத் தத்துவம் குறித்து முன்னாள் ஜனாதிபதி எஸ். இராதாகிருஷ்ணன் எழுதிய ஆங்கில நூலை இவர்,மேலை நாட்டுத் தத்துவ வரலாறு எனும் பெயரில் தமிழில் மொழிபெயர்த்துள்ளார்.
மேற்கோள்கள்
பகுப்பு:1896 பிறப்புகள் பகுப்பு:1979 இறப்புகள் பகுப்பு:தமிழறிஞர்கள் பகுப்பு:தமிழ் எழுத்தாளர்கள் பகுப்பு:தமிழ்ப் புலவர்கள் பகுப்பு:தஞ்சாவூர் மாவட்ட நபர்கள் பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள் பகுப்பு:நாட்டுடைமை நூல்களின் ஆசிரியர்கள்
இந்தி மொழி நாள்
இந்தி மொழி நாள் (hindi day, हिन्दी दिवस) ஒவ்வொரு ஆண்டும் செப்டம்பர் 14 ஆம் நாள் இவ்விழா கொண்டாடப்படுகிறது. இந்தியை பரப்பும் வகையில் இந்திய மத்திய அரசு மேற்கொள்ளும் திட்டங்களில் இந்தி நாளும் ஒன்று. இந்தியில் கலை, இலக்கியம், கவிதை போன்ற படைப்புகளை வெளியிடுவோரில் சிறந்த படைப்புகளைத் தேர்ந்தெடுத்து ஆசிரியருக்கு இப்பரிசுகள் வழங்கப்படுகின்றன.
வரலாறு
இந்தி பேசாத பிற மொழியினரின் எதிர்ப்பையும் மீறி, இந்திய அரசு இந்தியை அலுவல் மொழியாக, 1949 ஆம் ஆண்டு செப்டம்பர் 14 அன்று ஏற்றது. . இந்தி பேசாத மக்களிடையே இந்தியை பரப்புவதற்கு தொடங்கப்பட்ட ஆட்சி மொழித் துறை என்ற பிரிவு இவ்விழாவினை நடத்துகிறது. ஆண்டுதோறும் இந்தியில் செயல்பாடுகளை மேற்கொள்வோருக்கு இந்தி விருது வழங்கப்படுகிறது. முதன்முதலாக, 1975 ஆம் ஆண்டு இவ்விழா கொண்டாடப்பட்டது.
மலேசிய சீனர்
மலேசியச் சீனர்  (Malaysian Chinese, பகாசா மலேசியா: கௌம் சீனா மலேசியா; ), அல்லது சீன மலேசியர் என்பவர்கள் சீன மரபுவழி மலேசியர்கள் ஆவர். இவர்களில் பெரும்பான்மையானவர்கள் இங்கு முதல் நூற்றாண்டிலிருந்து இருபதாம் நூற்றாண்டு வரை குடியேறிய ஹான் சீனர்களின் சந்ததிகளாவர். 2010 நிலவரப்படி இவர்கள் மலேசிய மக்கள்தொகையில் 24.6% ஆகும்.
மலேசியச் சீனர்கள் நன்கு வளர்ச்சியடைந்த நடுத்தர மக்கள் இனமாவர். மலேசியாவின் படித்த வகுப்பினரில் இவர்களது விழுக்காடு கூடுதலாக உள்ளது. மலேசியாவின் தொழில் மற்றும் வணிகத்தில் பெரும் செல்வாக்கு மிக்கவர்களாக உள்ளனர். மலேசியப் பொருளாதாரத்தில் 60% இவர்களது கட்டுப்பாட்டில் உள்ளது. நாட்டின் வருமானவரியில் 90% இவர்களது பங்காக உள்ளது.
நெடும்பூர் ஊராட்சி
நெடும்பூர் ஊராட்சி (Nedumbur Gram Panchayat), தமிழ்நாட்டின் கடலூர் மாவட்டத்தில் உள்ள குமராட்சி வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2687 ஆகும். இவர்களில் பெண்கள் 1342 பேரும் ஆண்கள் 1345 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மகளிர் மற்றும் குழந்தைகள் மேம்பாட்டு அமைச்சகம்
பெண்கள் மற்றும் குழந்தைகள் மேம்பாட்டு அமைச்சகம் (Ministry of Women and Child Development) இந்திய அரசு, பெண்கள் மற்றும் குழந்தைகள் தொடர்பான விதிமுறைகள், சட்டங்கள் உருவாக்கம் மற்றும் நிர்வாகத்தின் தலைமை அமைப்பு ஆகும். மகளிர் மற்றும் குழந்தைகள் மேம்பாட்டு அமைச்சகத்தின் தற்போதைய அமைச்சர் இசுமிருதி இரானி 31 மே 2019 முதல் அமைச்சராகப் பதவி வகித்து வருகிறார். இதன் இணை அமைச்சராக மகேந்திரா முஞ்ச்பரா உள்ளார்.
வரலாறு
பெண்கள் மற்றும் குழந்தைகள் மேம்பாட்டுத் துறை 1985 ஆம் ஆண்டில் மனித வள மேம்பாட்டு அமைச்சகத்தின் ஒரு பகுதியாக, பெண்கள் மற்றும் குழந்தைகளின் முழுமையான வளர்ச்சிக்குத் தேவையான உத்வேகத்தை அளிக்கிறது. 30.01.2006 முதல் நடைமுறைக்கு வரும் வகையில், துறை அமைச்சகமாக தரம் உயர்த்தப்பட்டது.
ஆணை
அமைச்சகத்தின் முக்கிய செயல்பாடு பெண்கள் மற்றும் குழந்தைகளின் முழுமையான வளர்ச்சியைக் கொண்டிருக்கும் வகையில் அமைக்கப்பட்டுள்ளது. பெண்கள் மற்றும் குழந்தைகளின் முன்னேற்றத்திற்கான கொள்கைகள் மற்றும் திட்டங்களை இந்த அமைச்சகம் வகுக்கிறது. மகளிர் மற்றும் குழந்தைகள் மேம்பாட்டுத் துறையில் பணிபுரியும் அரசு மற்றும் அரசு சாரா நிறுவனங்களின் முயற்சிகளை சட்டம் இயக்குகிறது/ திருத்துகிறது. தவிர, அதன் ஒருங்கிணைக்கும் பாத்திரத்தை மேற்கொள்கிறது, அமைச்சகம், பெண்கள் மற்றும் குழந்தைகளுக்காக சில புதுமையான திட்டங்களை செயல்படுத்துகிறது. இந்த திட்டங்கள் நல்வாழ்வு மற்றும் ஆதரவு சேவைகள், வேலைவாய்ப்பு மற்றும் வருமான உருவாக்கம், விழிப்புணர்வு உருவாக்கம் மற்றும் பாலின உணர்தல் ஆகியவற்றை உள்ளடக்கியது. இந்த திட்டங்கள் சுகாதாரம், கல்வி, கிராமப்புற வளர்ச்சி போன்ற துறைகளில் உள்ள மற்ற பொது வளர்ச்சித் திட்டங்களுக்கும் உதவும் வகையில் செயல்படுத்தப்படுகிறது. இந்த முயற்சிகள் அனைத்தும் பொருளாதார ரீதியாகவும், சமூக ரீதியாகவும் பெண்களுக்கு அதிகாரம் அளிக்கப்படுவதை உறுதி செய்வதோடு, ஆண்களுடன் இணைந்து தேசிய வளர்ச்சியில் சம பங்களிப்பாளர்களாக மாறுவதையும் உறுதி செய்ய வேண்டும்.
அமைப்பு
பெண்கள் மற்றும் குழந்தைகள் மேம்பாட்டு அமைச்சகத்தின் அமைச்சராக திருமதி. இசுமிருதி இரானியும் திரு இந்தேவர் பாண்டே பெண்கள் மற்றும் குழந்தைகள் மேம்பாட்டு அமைச்சகத்தின் செயலாளராகவும் உள்ளார். அமைச்சகத்தின் செயல்பாடுகள் ஏழு செயலகத்தின் மூலம் மேற்கொள்ளப்படுகின்றன. அமைச்சகத்தின் கீழ் ஆறு தன்னாட்சி அமைப்புகள் உள்ளன.
தேசிய பொது ஒத்துழைப்பு மற்றும் குழந்தை மேம்பாட்டு நிறுவனம் மற்றும் ராஷ்ட்ரிய மகிளா கோஷ் ஆகியவை சங்கங்கள் பதிவுச் சட்டம், 1860 இன் கீழ் பதிவு செய்யப்பட்ட சங்கங்கள். மத்திய சமூக நல வாரியம் என்பது இந்திய நிறுவனங்கள் சட்டம், 1956 பிரிவு 25 இன் கீழ் பதிவு செய்யப்பட்ட ஒரு தொண்டு நிறுவனம் ஆகும். இந்த அமைப்புகளுக்கு அரசாங்கத்தால் முழுமையாக நிதியளிக்கப்படுகிறது. இந்தியாவின் மற்றும் சில திட்டங்களை செயல்படுத்துவது உட்பட அதன் செயல்பாடுகளில் அந்த தொன்டு நிறுவனத்திற்கு உதவுகிறார்கள். பெண்களின் உரிமைகளைப் பாதுகாப்பதற்காக 1992 ஆம் ஆண்டில் தேசிய மகளிர் ஆணையம், தேசிய உச்ச சட்ட அமைப்பாக உருவாக்கப்பட்டது. குழந்தைகளின் உரிமைகளைப் பாதுகாப்பதற்கும் மார்ச் 2007 இல் உருவாக்கப்பட்ட தேசிய அளவிலான சட்டரீதியான உச்ச அமைப்பான குழந்தை உரிமைகள் பாதுகாப்புக்கான தேசிய ஆணையம் ஏற்படுத்தப்பட்டது. மத்திய தத்தெடுப்பு வள ஆணையம் என்பது உள்நாட்டு தத்தெடுப்புகளை ஒழுங்குபடுத்துவதற்கும் உள்நாட்டு தத்தெடுப்புகளை எளிதாக்குவதற்கும் மைய அதிகாரமாக செயல்படுகிறது. சிறார் நீதி (குழந்தைகள் பராமரிப்பு மற்றும் பாதுகாப்பு) சட்டம், 2015 ன் கீழ் இது ஒரு சட்டரீதியான அமைப்பாக மாறியது. இந்த அமைச்சகம் ஸ்ரீ சக்தி புரஸ்கார் விருதினை ஆறு வகைகளில் வழங்குகிறது. இது ஆண் மற்றும் பெண்களுக்கு வழங்கப்படுகிறது.
சான்றுகள்
பகுப்பு:இந்திய அமைச்சகம் பகுப்பு:மகளிர் மற்றும் குழந்தைகள் மேம்பாட்டு அமைச்சகம்
பில் மக்கள்
பில் மக்கள் அல்லது பீல் மக்கள் (Bhils or Bheel) மத்திய இந்தியாவில் மத்தியப் பிரதேசம், இராஜஸ்தான், குஜராத் மற்றும் மகாராஷ்டிரம் போன்ற மாநிலங்களில் வாழும் பழங்குடி மக்கள் ஆவர். பாகிஸ்தான் நாட்டின் சிந்து மாகாணத்தில் தார்பர்க்கர் மாவட்டத்திலும் பில் பழங்குடி மக்கள் வாழ்கின்றனர். இந்திய-ஆரிய மொழிகளின் ஒரு கிளை மொழியான பில் மொழியை இப்பழங்குடி மக்கள் பேசுகின்றனர்.
2001-ஆம் இந்திய மக்கள் தொகை கணக்கெடுப்பின் படி மக்கள் தொகையில் கோண்டு பழங்குடி மக்களுக்கு அடுத்து பில் பழங்குடி மக்கள் அதிக எண்ணிக்கையில் உள்ளனர்.
இந்திய அரசு பில் மக்களை பட்டியல் பழங்குடி மக்களாக வகைப்படுத்தியுள்ளதால்; கல்வி; வேலைவாய்ப்பு; அரசியல் வளர்ச்சியில் பில் மக்களுக்கு அரசு முன்னுரிமை வழங்குகிறது.
வாழிடங்கள்
பில் பழங்குடி மக்கள் இந்தியாவின் மத்தியப் பிரதேச மாநிலத்தில் 4,619,068 மக்களும்;   இராஜஸ்தான் மாநிலத்தில் 2,805,948  மக்களும்;  குஜராத் மாநிலத்தில் 34,41,945 மக்களும்;  மற்றும் மகாராஷ்டிரம் மாநிலத்தில் 1,818,792  மக்களும், மலைகள் சூழ்ந்த பகுதிகளில் வாழ்கின்றனர். பாகிஸ்தான் நாட்டின் சிந்து மாகாணத்தின் தார்பர்க்கர் மாவட்டத்தில் 3,82,000 பில் பழங்குடி மக்கள் வாழ்கின்றனர்.
வெளி இணைப்புகள்
பகுப்பு:இந்தியப் பழங்குடிகள் பகுப்பு:இந்திய இனக்குழுக்கள்
சூலை 2011
நிகழ்வுகள்
பகுப்பு:2011
அடிமறிமண்டில ஆசிரியப்பா
அடிமறிமண்டில ஆசிரியப்பா ஆசிரியப்பாவின் நான்கு வகைகளுள் ஒன்று. இவ்வகை ஆசிரியப்பாவில் நிலைமண்டில ஆசிரியப்பா போன்றே அனைத்து அடிகளும் நான்கு சீர்களைக் கொண்டிருக்கும். மேலும் பாடலில் எந்த அடியை எவ்விடத்தில் இட்டாலும் (வரிசை மாறினாலும்) பொருள் மாறாது.213
மாறாக் காதலர் மலைமறந் தனரே யாறாக் கட்பனி வரலா னாவே ஏறா மென்தோள் வளைநெகி ழும்மே கூறாய் தோழியான் வாழு மாறே
சூரல் பம்பிய சிறுகான் யாறே சூரர மகளிர் ஆரணங் கினரே வாரலை எனினே யானஞ் சுவலே சாரல் நாட நீவரல் ஆறே
மேற்கோள்
பகுப்பு:ஆசிரியப்பா
குடும்பிமலைச் சண்டை
மட்டக்களப்பு விடுதலைப் புலிகளின் கட்டுப்பாட்டுப் பிரதேசமான கரடியானாறு, புல்லுமலை, கொக்கட்டிச்சோலை போன்ற பகுதிகளில் இலங்கை விமானப்படையின் கிபிர் குண்டுவீச்சுவிமானம் குண்டுகளை வீசிவருகின்றது. தவிர சத்துருகொண்டான், மட்டுநகர், புதூர், பிள்ளையாரடி,ஒட்டமாவடி ஆகிய இடங்களில் உள்ள இராணுவ முகாம்களிருந்து தொடர்ச்சியாக செக் நாட்டுப் பல்குழற் பீரங்கிகள், ஆட்டிலறி மூலம் தாக்குதல் நடாத்தப்பட்டு வருவதால் மட்டக்களப்பு நகரப்பகுதி அதிர்ந்து கொண்டிருக்கின்றது.
40,000 இற்கும் மேற்பட்ட அப்பாவிப் பொதுமக்கள் பெரும்பாலும் உடுத்த உடையுடனேயே மட்டக்களப்பு நகரப்பகுதியை சார்ந்த பிரதேசங்களான புதூர், கள்ளியங்காடு, பிள்ளையாரடி போன்ற இடங்களுக்கு இடம்பெயர்ந்து வருகின்றனர். தற்போதுள்ள நலன்புரி நிலையங்கள் இவர்களால் நிரம்பி வழிகின்றன. மட்டு அரச அதிபர் திணைக்களம் அகதிகளுக்கான ஐக்கிய நாடுகள் உயர் ஸ்தானியம், ஐக்கிய நாடுகள் சிறுவர் நிதியம் உட்படப் பல்வேறு அமைப்புக்களும் உதவியை ஆரம்பித்துள்ளபோதும் தொடர்ந்துவரும் யுத்த சூழ்நிலைகாரணமாக உதவிவழங்குவதில் தாமதமேற்படுகின்றது.
கம்பிவழி தொலைபேசி தவிர்ந்த எனைய நகர்பேசி மற்றும் CDMA சேவைகள் 6 மார்ச் 2007 இல் இருந்து செயலிழக்கச் செய்யப்பட்டுள்ளதால், உதவி வழங்குதலில் ஐக்கிய நாடுகள் (சொந்த வானொலித் தொடர்பாடல் வலையமைப்பைப் கொண்டுள்ளதால்) தவிர்ந்த ஏனைய அமைப்புக்களில் பிரச்சினைகளை எதிர்நோக்குவதாகவும் தெரிகின்றது.